Serra do Mar

Serra do Mar er en 1 500 km lang fjellkjede i det sørøstlige Brasil. Den går parallelt med atlanterhavskysten fra delstaten Espírito Santo til sør i delstaten Santa Catarina. Noen regner også Serra Geral, som går helt til nordøstlige Rio Grande do Sul, som en del av Serra do Mar.

En del av fjellområdet i delstaten Paraná og São Paulo står oppført på UNESCOs verdensarvsliste, ettersom det utgjør en av de siste atlanterhavsskogene i verden, med en rekke sjeldne og endemiske arter.

Kategori:Fjell i Brasil
Kategori:Verdensarven i Brasil